# Stader Reimklage

Textdaten :
| Autor: | unbekannt |
| Illustrator: | {{{ILLUSTRATOR}}} |
| Titel: | Stader Reimklage |
| Untertitel: | |
| aus: | Mittelniederdeutsches Lesebuch, S. 85–87 |
| Herausgeber: | Wolfgang Stammler |
| Auflage: | |
| Entstehungsdatum: | 14. Jahrhundert |
| Erscheinungsdatum: | 1921 |
| Verlag: | Paul Hartung |
| Drucker: | {{{DRUCKER}}} |
| Erscheinungsort: | Hamburg |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Commons |
| Kurzbeschreibung: | |
| Artikel in der Wikipedia ||
| Eintrag in der GND: {{{GND}}} ||
| Bild ||
| [[Bild:|250px]] | |
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
Stader Reimklage. (14. Jahrhundert.)
Rechferdichheit unde gude olde sede Hir unde in allen steden Schir uht der werlde gat. Dat moge gy proven bat
In den stucken, de hir na screven stat.
De knokenhowere hadden den sede, Dat eyn jewelich achter sime lede In den scranhen stut sulven unde hadde veyle Syn eghen vlesch mit heyle.
Nu wor erer vive edder sesse sint,
De kopet enen offen tosamen ofte eyn rint Unde delet it under sich vul rechte Unde dut it den eren knechten. De knechte den achter den lede stat,
Und de sulveshere dar vorevat
Sint eres eghenen vlesches underkopere Unde der koplude ummelopere.
Ok hadden se hir bevoren enen guden sede, Den man noch holt in manneghen steden.
Swe vinnich vlesch vorkopen wolde,
Dat he dar under legghen scolde Eyn laken wit unde reyne, Dat man dar by mochte proven unde meynen, Swe vinnich vlesch vormiden wolde,
Dat he des nicht kopen scolde.
Desse sede sint vorgan vor war, Alse man mach proben apenbar.
De becker backet drier hande brot. Ein molder, dat is grot,
Dat vorkopet se stede
Umme pennighe rede. Eyn ander molder, dat minner is, Dar nemet se vore pant alwis Van den, de den reden nicht ne hat.
Noch hebbet se minner vorebat,
Dat dot se to like Van den kameren den riken, De it dar up de stocke halet
Und doch like wol betalet.
Aldus bedreghet se de menheit
Und sunderlichen dat arme deyt, Dat dorch siner not Mot kopen sin daghelikes brot.
De vischer hir in der stat
Hevet enen sede, de is quat,
Dat se de vische vorekopen pleghet Van den, de se hir in de stat dreghet Mit kipen unde mit korven. Aldus denjenen, de vische bedorven,
Motet se komen durer an.
Wan den vischeren vordrut lengher to stan, So vorkopet se se den underkoperen Unde eren ummeloperen, De vorkopet se durere vort.
Dit sint gemelike wort,
Dat de visch wert drie vorsolt, Er he kumpt in sine wolt, De eme eten scal. Occh de vische overall,
De se in der Elve kopet gar
Unde hir uhtvoret hemeliker var, Vorkopet se lever to Hamborch Wen hir eder voret se vort to Luneborch.
Dat is eyn grot scade
Hir der stat von Stade.
De vorkopere der swine
Dot der menheit grote pine Darane, dat se se vorekopet buten der stat Und up den market bringet vorebat.
Wan dar dan wil kopen en borghere,
So kumpt ere kumpan here Unde koft se dure van eme, Up dat se de borgher durer neme. Konet se se den nicht vorkopen na ereme willen,
So samelet se de swine albedille
Unde voret se in schepen to Hamborch Edder drivet se over lant to Luneborch. Dat is der menheit to Stade
En undrechlich scade.
De hokere ere boden latet gan
Des markedaghes up den market stan Und latet de vörfchen boteren vorekopen Unde menghet se den in eren lopen
To der denschen unde vreschen gar.
Occh sprect men vor war,
Dat se to eren maten hebbet stocke, de sint bret, De senwolt weren bi der olden det, Dar se de boteren mede slichtet. Aldus wart ovele berichtet
Van en de arme menheit,
De umme boteren to en gheyt.
De honerhokere hebbet och sede, de sint quat Dat se beyde up den market und vor dat vleschhus gat Unde kopet dar de eyere unde honere vore
Unde vorkopet se wedder dure noch na eres sulves kore.
Hir bevoren was dat en sede, Dat de hoken hadden sunderlike stede,
De hyr wonet stedes in der stat,
Unde de geste stunden van en bat.
Nu stat se altomale over en.
Des kan sich nemant vore sen, He ne werde bedroghen van der hoken scar, So man mach proven openbar.
Gi eddelen unde wisen heren,
Dorch juwe eghene ere
Unde och juwe salicheyt So helpet der armen menheit Wedder stande stucke, de hir vore screven sint, Dat des iu lone Marien kint!

## Textkritische Anmerkungen Stammlers

11 to samen 12 wl 20 wor kopen
24 vor miden 26 vor gan 41 armedeyt 89 be richtet 102 der] den 108 de fehlt

## Anmerkung (Wikisource)

Der Text ist im Amtsbuch der Knochenhauerinnung zu Stade überliefert. Erstabbdruck von Karl Ernst Hermann Krause im Archiv des Vereins für Geschichte und Altertümer der Herzogthümer Bremen und Verden und des Landes Hadeln zu Stade 1 (1862), S. 129-133 MDZ München. Dort gibt es ausführliche Worterläuterungen, während Stammler sich im Apparat S. 141 auf einige wenige Hinweise beschränkt.
Zur handschriftlichen Überlieferung siehe https://archivalia.hypotheses.org/5474.